O ***beatboxing***, tamén escrito ***beat boxing*,** é unha forma de percusión vocal que implica principalmente a arte de imitar caixas de ritmos (normalmente o TR-808), usando a boca, os beizos, a lingua e a voz. Tamén pode implicar a imitación vocal do *turntablism* e outros instrumentos musicais. O *beatboxing* hoxe en día está conectado coa cultura hip hop, a miúdo téñense referido a esta técnica como "o quinto elemento" do hip hop, aínda que non se limita á música hip hop. O termo *beatboxing* úsase ás veces para referirse á percusión vocal en xeral.

Orixes
------

Desde o século XIX empregáronse técnicas similares ao *beatboxing* en diversos xéneros musicais estadounidenses, como a música folclórica, tanto brancos coma negros, cancións relixiosas, blues, ragtime, vodevil e hokum. Exemplos inclúen a técnica da cultura dos Apalaches de *eefing* e a canción de blues *Bye bye bird* de Sonny Boy Williamson II.

Máiss influencias quizais poidan incluír formas de música tradicional africana, nas que os intérpretes utilizan os seus corpos (por exemplo, aplaudindo ou pisando, baile Juba) como instrumentos de percusión e producen sons coa boca respirando e exhalando forte, unha técnica que se usa hoxe no beatboxing.

> A percusión vocal [é] "a imitación de instrumentos de percusión", e o *beatboxing* é unha forma de percusión vocal pero pódese describir como "música coa boca... o *beatboxing* é facer tamén a música, non só o ritmo. "...*Beatboxing* é tanto o ritmo, predominantemente a través dos baixos e as baterías como dos hi hats, ao tempo que tamén incorpora varios efectos de son, como o *scratching* do DJ, sintetizadores e liñas de baixo. Usar a boca, os beizos, a lingua e a voz para facer música é, polo tanto, o equivalente do *beatboxer* aos dedos e brazos dun pianista.
> 
> 

Moitos intérpretes coñecidos xa usaban ocasionalmente a percusión vocal, aínda que esta non estaba directamente relacionada coa tradición cultural que se coñecería como *beatboxing*. "*That Would Be Something*" (1969) de Paul McCartney inclúe percusión vocal. "*Pow R. Toc H*" (1967) de Pink Floyd tamén inclúe percusión vocal interpretada polo vocalista orixinal do grupo, Syd Barrett. Os cantantes de jazz Bobby McFerrin e Al Jarreau eran moi coñecidos polos seus estilos e técnicas vocais, que tiveron un gran impacto nas técnicas que usan os *beatboxers* na actualidade. Michael Jackson era coñecido por gravarse facendo *beatboxing* nunha gravadora de ditado como bosquexo para compoñer varias das súas cancións, incluíndo "*Billie Jean*", "*The Girl Is Mine*" e outras. Pola contra, a banda inglesa de folk rock Jethro Tull adoptou o *beatboxing* en polo menos unha canción do seu álbum de 2003. Gert Fröbe, un actor alemán máis coñecido por interpretar a Auric Goldfinger na película de James Bond Goldfinger, "*beatboxes*" como o coronel Manfred von Holstein (vocalizando simultaneamente instrumentos de cornos e percusións) en Those Magnificent Men in Their Flying Machines, unha película de comedia británica de 1965. .

Notas
-----

1. ↑  "Toward a Beatboxology". *humanbeatbox.com*. Consultado o 2023.
2. ↑  "The History of Beatboxing". *humanbeatbox.com*.
3. ↑  Stowell, D.; Plumbley, M. D. (2008). "Characteristics of the beatboxing vocal style" (PDF).
4. ↑  "Sonny Boy Williamson II - Bye Bye Bird". *youtube.com*. Consultado o 2023.
5. ↑  Duchan, Joshua (2012). *Powerful Voices: The Musical and Social World of Collegiate A Cappella*. University of Michigan Press. ISBN 978-0-472-11825-0.
6. ↑  Thompson, Tok (2011). "Beatboxing, Mashups, and Cyborg Identity". *Western Folklore* **70**: 171–193.
7. ↑  Sherman, Philip (2015). "Boots and cats!: Beatboxing from a pedagogical perspective". *Royal College of Music in Stockholm*: 3.
8. ↑  McDonald, Brody (2012). *A Cappella Pop*. Van Nuys. p. 81. ISBN 9780739095072.
9. ↑  "Michael Jackson Beatboxing". *youtube.com*. Consultado o 2023.

Véxase tamén
------------

### Outros artigos

* Cultura hip hop
* Música hip hop
* Rap